b'\n_START_ARTICLE_\nCincinnatin roomalaiskatolinen arkkihiippakunta\n_START_PARAGRAPH_\nCincinnatin roomalaiskatolinen arkkihiippakunta on roomalaiskatolisen kirkon arkkihiippakunta, jolla on noin 500\xc2\xa0000 j\xc3\xa4sent\xc3\xa4 Cincinnatin ja Daytonin metropolialueilla ja muualla lounais-Ohiossa. Sen p\xc3\xa4\xc3\xa4kirkko on Kahlehditun Pyh\xc3\xa4n Pietarin katedraali Cincinnatissa. Hiippakuntaan kuuluu 230 seurakuntaa 19 piirikunnassa ja sill\xc3\xa4 on oma sanomalehti The Catholic Telegraph._NEWLINE_Vuosina 1972-1982 hiippakunnan arkkipiispana toiminut Joseph Louis Bernardin nimitettiin kardinaaliksi vuonna 1983.\n_START_SECTION_\nHistoria\n_START_PARAGRAPH_\nCincinnatin hiippakunnan perusti paavi Pius VII vuonna 1821 ja Pius IX korotti sen arkkihiippakunnaksi vuonna 1850. Siit\xc3\xa4 erotettiin Columbuksen hiippakunta vuonna 1868.'